[Muistoja viime vuodesta] Työpäivä 35 ja Kia-kiertue – MunBlogi.fi
Delta Auton tarjoamasta työpäivästä mieleen jäi erityisesti autot ja työkaverit. Koko päivä meni Helsingin keskustassa kesäisissä merkeissä. Lue tästä miten päiväni tuolloin meni.
Tämä 35. työpäivä oli jo viikko sitten tiistaina, mutta nyt vasta sain tekstin aikaiseksi kaikelta hulinalta. Työnantajana oli Delta Auto ja tittelinä oli promoottori. Päivän pomona oli Maiju ja Max, jotka olivat aloittaneet päivän jo minua aikaisemmin. Paikka oli ihan Helsingin ytimessä.
Max ja Maiju – (kuvat Studio ihana)
Delta Auto Oy on tunnettu, täyden palvelun autotalo. Delta Auto myy ja huoltaa Kia-, Mitsubishi-, Mazda- ja Opel-autoja ympäri Suomea, 26:ssa eri toimipisteessä. Delta Auto on myös yksi Suomen suurimmista käytettyjen autojen myyjistä. Autoliikkeestä saatte myös autorahoitukset, vakuutukset sekä vuokra-autot lyhyeen tai pidempään käyttöön. Delta Bavaria puolestaan myy ja huoltaa BMW-malleja.
Delta-konsernin emoyhtiö, Delta Motor Group Oy maahantuo Kia- ja Mitsubishi -malleja.
Delta Auton kotisivuille pääset tästä, ja klikkaamalla tästä näet konsernin avoimet työpaikat.
PÄIVÄNI PROMOOTTORINA
Tämä duunipäivä oli näkyvin tähänastisista, sillä paikkana oli Helsingin Rautatientori. Helsinkiä tuntemattomalle kerrottakoon, että se on päärautatieaseman vieressä sijaitseva aukio, eli ihan ydinkeskustassa. Päivä alkoi kello 12, joten nukkua sai taas hieman pidempään.
”Aamulla” Elias kyytiin Kampista ja sitten etsimään parkkipaikkaa. Torille saavuimme hieman ennen sovittua, ja siellä olikin jo täysi tohina päällä. Delta Auton kioski oli pystytetty, Mäkinen oli kipannut esittelyautot rekan kyydistä, Max asenteli kaiuttimia ja Maiju laittoi kioskia valmiiksi. Kioskissa on siis asiakastila, jossa on mahdollista jutella automyyjän kanssa, nauttia kahvista ja suklaasta sekä tietenkin ostaa vaikka auto. Nopean esittelyn ja käsipäivään jälkeen aloimme kaivamaan Eliaksen kanssa esittelyautojen takaluukuista beach flagien telineitä ja asentamaan niitä torille. Samalla hetkellä paikalle tuli myös Delta Auton pop-up -kiertueesta vastuussa olevat Henrika Toivanen, Daniela Parikka ja Ejal Graydi yrityksestä nimeltä MKTG.
Delta Auto pop-up -kiertue
Tapahtuma alkaa kello 13, joten oli vajaa tunti aikaa saada kaikki valmiiksi. Vielä piti saada autot oikeille paikoille ja kaksi telttaakin oli pystyttämättä. Telttojen pystytyksestä kuitenkin luovuttiin hyvin nopeasti, sillä tuuli oli niin kova, että ihmisten turvallisuutta ei olisi voitu taata. Vaikka teltassa olisikin asianmukaiset painot, niin tuuli kaappaa sen äkkiä ilmaan ja lennättää pahimmassa tapauksessa ihmisten päälle. Ei siis telttoja, mutta autot ajettiin vielä oikeille paikoille, jotta jokainen ohi ajava tai kävelevä ei voi olla näkemättä Delta Auton lippuja tai näyttävää autoriviä.
Maiju ihailemassa Kia Soulia
Kaikki oli valmiina, joten MKTG:n poppoo siirtyi toimistohommiin. Delta Auton pop-up -kiertuepaikalle jäi Maiju, Max, minä sekä Elias, sekä pian vielä avuksi tulevat Tomi Romakkaniemi sekä Jero Heino. Tomi ja Jero ovat Herttoniemen Delta Auton automyyjiä.
Homman nimi oli se, että meidän piti houkutella ihmisiä tapahtuma-alueelle kahville, suklaalle sekä osallistumaan kilpailuun. Kilpailun palkintona oli Kia Cee’d -henkilöauton viikonlopuksi käyttöön. Samalla ihmisten kanssa rupateltiin, kyseltiin nykyistä autokantaa ja sitä, onko ajatellut vaihtaa autoa lähiaikoina. Homma meni mukavasti kahvittelun yhteydessä luontevasti ilman, että asiakas tuntisi oloaan epämukavaksi. Kyse ei siis ollut mistään pakkomyynnistä, vaan potentiaalisille asiakkaille tarjottiin mahdollisuus tutustua autoihin jos siltä tuntuu. Jutustelu oli kyllä paljolti muuta kun autoihin liittyvää, joten aika rento meininki oli.
Jero vääntämässä kauppaa Mitsubishistä – Taustalla näkyy upea Kia Soul
Saimme kivasti ihmisiä kahville, mutta ihan helppoa se ei ollut, koska kaikilla oli kova kiire johonkin. Ensisijaisesti pyysimme kahville niiltä, jotka ottivat katsekontaktia tai näytti olevan kiinnostuneita esittelyautoista, mutta kyllä kahvia tarjottiin kaikille muillekin. Mieleen jäi erityisesti pari omaa ”kaappausta”, joista toinen asiakas oli 30 vuotta jenkeissä asunut Kian omistaja, ja toinen, ihan väärän merkkisellä autolla liikkuva, Kymmenen Uutisista tuttu Urpo Martikainen. Kummallekin esiteltiin Kian uutta mallistoa, juotiin kahvit ja juteltiin niitä näitä. Nyt tiedän senkin, onko Kymppiuutisten uutiskevennyksen loppukommentit käsikirjoitettua vai päästä vedettäviä : )
Entinen uutisankkuri Urpo Martikainen ja Tomi Romakkaniemi Herttoniemen Delta Autosta
Kaikessa markkinoinnissa ja tapahtumissa on olemassa jonkinlaiset tavoitteet, eli paljonko ihmisiä pitäisi saada paikalle tai osallistumaan vaikka kilpailuun. Hieman mietin aluksi, mitä jos niistä jäädään? Maiju ja Max on tehnyt näitä hommia jo pitkään, ja tälläkin pop-up -kiertueella he ovat kiertäneet jo useammassa paikassa. Heidän mukaansa siitä ei tarvitse eikä pidä ottaa stressiä, vaan hommaa tehdään parhaamme mukaan ja katsotaan mihin se riittää. Ketään ei siis väkisin houkutella kioskille tavoitteiden täyttymisen toivossa, ja nyt oli vielä niin hyvät brändit, että määrät täyttyvät itsestään. Ja näin myös kävi, tuote myi itse itseään.
Päivä meni todella nopeasti asiakkaiden ja henkilökunnan kanssa rupatellessa ja työskennellessä, ja kello läheni jo kuutta. Koska ilma oli kylmä ja asiakkaita ei kamalasti enää näkynyt, niin lähdin Timon ja Eliaksen kanssa koeajamaan Kia Optiman. Mitään mainospuhetta en nyt pidä, mutta se oli hintaansa nähden ihan uskomattoman mukava auto. Erittäin nätti auto joka on myös kiva ja pehmeä ajaa. Mutta ne lisävarusteet… huh! Ilmastoinnit, sähköherkut, langaton matkapuhelinlataus, ilmastoidut penkit, lämmitettävä ohjauspyörä, automaattipysäköinti, peruutuskamerat joka suuntaan, kaistavahti, automaattivaihteet, aluvanteet ja vaikka mitä. Harvaan automerkkiin on edes mahdollista saada näitä lisävarusteita, ja jos saa, se näkyy hinnassa ja paljon. Optiman saa alkaen 299 euron kuukausierällä omaksi, eli aika pienellä rahalla. Kannattaa käydä tsekkaamassa ja koeajamassa. Toinen yllätys minulle oli Kia Rio, joka on pieni kokoinen, mutta nätti kun karamelli. Arvatkaa millä kuukausierällä tämän auton voi saada omaksi? – 99 EUROLLA! Siis 99 euroa kuussa UUDESTA autosta. Voisin sanoa, että melkein kaikilla on mahdollisuus ostaa tämä auto. Jos sen haluaa ilman käsirahaa, kuukausierä on silloinkin vain 150 euron tuntumassa. Tämä EI ole maksettu mainos, nämä kummatkin autot yllättivät minut, ja varsinkin kuukausierien pienuus. Timo taitaa saada minusta vielä asiakkaan, joten ei se koeajo ihan huvia ollut. Ainiin, ja Kia tarjoaa autoihin seitsemän (7) vuoden takuun.
Koeajon jälkeen auto takaisin esille ja houkuttelemaan vielä viimeisiä asiakkaita kahville. Paikalle tuli samantien pariskunta kun tykästyi Kia Cee’d GT -sporttikaaraan. Tämä oli ehkä päivän nopein pariskunta, sillä ennen kahvia oli jo rahoituspäätös haettu ja hyväksytty. Nyt tätä blogia kirjoittaessa liikenteessä on taasen yksi tyytyväinen Kia-pariskunta enemmän.
Minut ja Elias oli pyydetty kuudeksi tunniksi, joten oli kotiinlähdön aika. Elias pakkasi laukun ja poistui bussiasemalle kuuden jälkeen, mutta minä päätin jäädä vielä Maijun ja Maxin avuksi. Tiesin, että purku on kahdestaan vaikeaa kun Maxin jalkakin oli poissa pelistä. Seiskalta kun autokauppiaat lähti omaan toimipisteeseen, aloitettiin purku ja autojen lastaaminen rekkaan. Koko hommassa meni vain puolisen tuntia, joka oli Maijun mukaan uusi ennätys. Purkuun on varattu normaalisti aikaa tunnista kahteen.
Maiju työssään
Kioski oli kiinni ja tori tyhjä, kotiinlähdön aika.
Kiva päivä, kivoja ihmisiä. Kiitos vielä Delta Auto, Maiju, Max, Timo, Jero, J-P Reiss ja koko Deltan ja MKTG:n poppoo.
Promoottoriksi sopii ihan kuka vain, ikään tai sukupuoleen katsomatta. Yleensä promoajat ovat alta kaksvitosia, mutta ikä ei silti ole este. Sinun tulee olla iloinen, asiakaspalveluhenkinen, valmis pitkiin päiviin ja jopa ympäri Suomea reissaamiseen. Olet joustava, nopea oppimaan ja omaksumaan promottavat tuotteet / palvelut ja osaat käyttäytyä sen mukaan mitä tuotetta tai palvelua olet edustamassa.
Projektipäällikkö Henrika
Katso kiertueaikataulu osoitteesta Delta.fi
Voinko palvella?
On se Pajerokin vaan hieno
Perheen pienimmätkin pääsi koeajolle
Unicefin lähettiläällä oli vain yksi hevosvoima – (kuvat Studio ihana)
Tags: 99, Auto, Ceed, Delta, Helsinki, Henkilöauto, Herttoniemi, Kahvi, Kia, Kultakatriina, Optima, rahoitus, Rio, Sorento